Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Europako Batzordeak Nafarroa gizarte ekonomiaren erreferentzia gisa izendatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Duela egun gutxi jakin genuen Nafarroak parte hartua zuela, Bulgariako Gabrovo erregioarekin batera, Europako Batzordeko foro batean, bultzatze aldera ekonomia sozialak lehiakortasun jasangarriaren eta ekitate sozialaren garapenean duen eginkizuna.

Zalantzarik gabe, Nafarroan ekonomia sozialak duen indarrak gure mugak zeharkatu ditu eta Europako erreferente bihurtu du, aldi berean ahalbidetuz Gaitasunen Itun bat (Pact for Skills) gauzatzean parte hartzaile izatea.

Nafarroa sartzeak argi erakusten du Europako Batzordeak erreferentziako erregio gisa aitortzen duela; aitorpenaren zioa da, hain zuzen, Nafarroa dela Europar Batasuneko erregio bakarra ekonomia soziala garapen industrialaren ardatz gisa txertatu duena bere Espezializazio Adimenduneko Estrategian (S3), Ekonomia Sozialaren Plan Integrala (2017-2020) S3an bertan txertatu baitu.

Horregatik guztiagatik:

Zer balorazio egiten du Garapen Ekonomikorako kontseilariak hautaketa horri buruz eta zer dakar gure erkidegoarentzat?

Iruñean, 2020ko urriaren 12an

Foru parlamentaria: Mikel Asiain Torres